armvectores/hy_wikipedia_2023 huggingface dataset:
Ռոբերտ Ռոդրիգես

Ռոբերտ Անտոնի Ռոդրիգես (անգլ.՝ Robert Anthony Rodriguez ծնվել է 1968 թվականի հունիսի 20–ին, Սան Անտոնիոյում (Տեխաս, ԱՄՆ))՝ ամերիկացի կինոռեժիսոր, սցենարիստ, պրոդյուսեր, օպերատոր և կոմպոզիտոր։ «Լավագույն ռեժիսոր»՝ «Սատուրն» մրցանակի անվանակարգում։ Հայտնի է այնպիսի ֆիլմերով, ինչպիսիք են՝ Մեղքերի քաղաքը, Հանդուգնը, Չորս սենյակներ, Մայրամուտից մինչև լուսաբաց, Ֆակուլտետ, Մաչետե, ինչպես նաև լրտեսների երեխաների մասին ֆիլմերի շարքով, որը բաղկացած է չորս մասից՝ «Լրտեսների երեխաները», «Լրտեսների երեխաները 2. անիրականալի հույսերի կղզին», «Լրտեսների երեխաները 3։ Խաղն ավարտված է», «Լրտեսների երեխաները 4D»։

Ռոբերտ Ռոդրիգեսը հաճախ համագործակցել է Քվենտին Տարանտինոյի հետ, նրանք նույնիսկ եղել են մոտ ընկերներ։


== Կենսագրություն ==
Ծնվել է 1968 թվականի հունիսի 20–ին, Սան Անտոնիոյում (Տեխաս, ԱՄՆ) մեքսիկական ծագմամբ ամերիկացիների բազմազավակ ընտանիքում, (10 երեխա)։ Մայրը բուժքույր, հայրը՝ գործակատար։
1991 թվականին նա, ստացել է 3000 $ բժշկական փորձերի համար և համագործակցել է իր ընկերոջ՝ Կարլոս Գալարդոյի հետ (ով ավելացրել է 4 000 $ վաճառելով հողատարածքը), 14 օրվա ընթացքում դուրս է եկել «Երաժիշտ» ֆիլմը իսպանական լեզվով։ ICM–ի ղեկավարությունը տեսնելով ֆիլմը, 1993 թվականին Ռոբերտի հետ կնքել է պայմանագիր։
Շուտով դուրս է եկել «Հանդուգնը» ֆիլմը, հոլիվուդյան հարմարվողականությամբ։ Դրանից առաջ Ռոբերտը հանդիպել է ռեժիսոր Քվենտին Տարանտինոյի հետ։ «Հանդուգնը» ֆիլմի վերջին դրվագի նկարահանումից հետո, ռեժիսորները սերտորեն շփվել են և մասնակել համատեղ ծրագրերի (որպես համառեժիսորներ «Չորս սենյակում» և «Գրինդհաուս» ֆիլմերում)։ Նրանք ունեն յուրահատուկ հարաբերություններ։
«Քաղաքի մեղքեր» ֆիլմը պատճառ հանդիսացավ, որ Ռոբերտը դառնա միակ ռեժիսորը, ով ինքնակամ լքել է Ամերիկայի ռեժիսորների գիլդիան (ԱՌԳ)։
Ռոբերտ Ռոդրիգեսը ամուսնացել է Էլիզաբեթ Ավելլանի հետ, ով նույնպես ծնվել է բազմազավակ ընտանիքում։ Բազմաթիվ նախագծերից հրաժարվել են անձնական կյանքի պատճառով։ Ռոբերտը և Էլիզաբեթը ունեցել են հինգ երեխա, չորսը՝ որդի, Ռոկետ Վալենտինո (ծնվել է՝ 14.09.1995), Ռեյսեր Մակսիմիլիանո (ծնվել է՝16.04.1997), Ռեբել Անտոնիո (ծնվել է՝ 1999), Ռոուգ Հոակիմը, և դուստր Ռիաննոն Էլիզաբեթ (ծնվել է՝ 08.12.2005)։ 2008 թվականին զույգը բաժանվել է։ Այժմ Ռոբերտը ապրում է Օսթինում, Տեխասում և շարունակում է ֆիլմեր նկարահանել։


== Ֆիլմագրություն ==
2015 թվականի աշնանը հայտարարվեց, որ Ջեյմս Կեմերոնը Battle Angel ֆիլմի պրոդյուսերն է, իսկ ֆիլմը որպես ռեժիսոր նկարահանել է Ռոբերտ Ռոդրիգեսը։


== Ծանոթագրություններ ==


== Արտաքին հղումներ ==
Ռոբերտ Ռոդրիգես (անգլ.) Internet Movie Database կայքում
Օգլ շրջան (Իլինոյս)

Օգլ շրջան (անգլ.՝ Ogle County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.966 կմ² է, բնակչությունը՝ 53.497 մարդ (2010 թ. տվյալներով)։ Շրջկենտրոնն է Օրեգոն բնակավայրը։ Կազմավորվել է 1836 թ.։
Մոնաստիրսկոե (գյուղ, Կալինինսկի շրջան)

Մոնաստիրսկոե (ռուս.՝ Монастырское), գյուղ Ռուսաստանի Սարատովի մարզի Կալինինսկի շրջանի կազմում։
Բնակչությունը վերջին գրանցված տվյալներով կազմում էր 430 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մծուրք

Մծուրք, քաղաք Մեծ Հայքի Տուրուբերան նահանգի Տարոն գավառում, Արածանիի և Մեղրագետի միախառնման մոտ։ Հիմնադրել է Սանատրուկ թագավորը և դարձրել իր գահանիստ քաղաքներից մեկը։ Գտնվելով Տիգրանակերտ - Արտաշատ առևտրական և ռազմական մայրուղու վրա՝ կարճ ժամանակում բարգավաճել և զարգացել է։ Հավանաբար ավերվել է IV դ. 2-րդ կեսին՝ Սասանյան Շապուհ II թագավորի արշավանքների հետևանքներով։
Գառնուկ (մուլտֆիլմ)

«Գառնուկ» (անգլ.՝ Boundin), հինգ րոպեանոց համակարգչալին անիմացիոն հոլովակ, որն ստեղծվել է 2003 թվականին՝ Փիքսար կազմակերպության կողմից։ Առաջին անգամ ցուցադրվել է «Սուպեր ընտանիք» ֆիլմից առաջ։ Մուլտֆիլմի սցենարի հեղինակը, ռեժիսորը և հնչյունավորողը Փիքսար ստուդիայի անիմատոր Բադ Լաքին էր։ 2004 թվականին նոմինացվել է Օսկարի, որպես լավագույն անիմացիոն կարճամետրաժ ֆիլմ։


== Սյուժե ==
Բարձրալեռնային տարածքում ապրում էր սպիտակ գառնուկ, որն այնքան էր հպարտանում  իր մորթով, որ ուրախությունից չեչոտկա էր պարում։ Մի անգամ նրա հետևից եկան ոչխարաբույծները և խուզեցին նրա բուրդը։ Դրա հեր միասին նա կորցրեց ինքնավստահությունը, և հարևանները սկսեցին ծաղրել նրան։ Նրա կողքով թռչկոտում էր լավատեսությամբ լցված մի հսկա եղջերավոր ճագար։ Նա  հանգստցրեց գառնուկին, ասելով, որ կարևոր չէ նրա վրա բուրդ կա թե ոչ, կարևորը այն է ինչ ներսում է։ Դա օգնեց գառնուկին գոտեպնդվել և պարել ամբողջ տարին։


== Ռուսերեն կրկնօրինակություն ==
Ֆիլմը կրկնօրինակվել է 2004 թվականին «Նևաֆիլմ» կինոընկերության կողմից՝ «Disney Character Voices International»  ընկերության պատվերով։

Կրկնօրինակման ռեժիսոր - Իգոր Եփիմով կրտսեր
Թարգմանիչ - Օլգա Վոեյկովա
Գեղարվեստական տեքստի հեղինակ - Դմիտրի Ուսաչով
Երաժշտական ղեկավար- Ալեքսանդր Նիկիֆորով
Մշակութային  կոնսուլտանտ - Մարիուշ Յավորովսկի
Ֆիլմը հնչյունավորել է - Վադիմ Յակովլև


== Փաստեր ==
Սցենարիստ Բադ Լաքին մուլտֆիլմի համար ոգեշնչում գտել իր պատանեկության նահանգում ՝ Մոնտանայում։ Նա սկսել է ամենասրտաշարժ բանից, որը երբևէ տեսել է իր կյանքում՝ անձրևի տակ գտնվող նոր խուզված ոչխարներց։ Լաքին պատմությունը պատմել է երգի միջոցով։ Տխուր գառնուկին փրկելու համար նա ավելացրել է եղջյուրներով նապաստակին՝ առասպելական կենդանուն, որն հայտնի է ամերիկյան Մեծ հարթավայրերում։
Մուլտֆիլմը հրապարակվել է «Սուպեր Ընտանիք»-ի կրկնակի սկավառակի հավաքածուային հրատարակության երկրորդ DVD-ի մեջ՝ ներառելով Բադ Լաքիի մեկնաբանությունները և կարճ հոլովակ «Ով է Բադ Լաքին» վերնագրով։
Այն առաջին կարճամետրաժ ֆիլմն է, որը ցուցադրվել է կինոթատրոններում և պարունակում է վոկալային կատարում՝ բառերով։ Նախորդ բոլոր մուլտֆիլմերում առկա էր միայն երգեր և ձայնային էֆեկտներ։ Այլ մուլտֆիլմեր, որոնք երգեր էին պարունակում մինչև այդ թողարկվում  էին սկավառակների  վրա, բայց ոչ կինոթատրոններում։
Ձեռքը, որ բռնում է գառնուկին, պատկանում է ոչխարաբույծին, որը նման է «Գտնել Նեմոյին» մուլտֆիլմի ատամնաբույժին։
Եղջերավոր ճագարի սանրվածքը արտանկարել են արևմտյան նկարիչ Չարլի Ռասսելից։
Բուի մոդելը գետնասկյուռերի մոդելի ձևափոխած տարբերակն է։
Ford Model T ավտոմեքենան նույնն է, ինչ «Ավտոմեքենաներ» մուլտֆիլմում։


== Ծանոթագրություններ ==


== Արտաքին հղումներ ==
Գառնուկը' Pixar կայքում Archived 2012-06-01 at the Wayback Machine.
Բերենիկե հոսքավոր

Բերենիկե հոսքավոր (լատ.՝ Veronica beccabunga), խլածաղկազգիների ընտանիքին պատկանող դեղաբույս։


== Նկարագրություն ==
Երկար կոճղարմատներով բազմամյա մերկ խոտաբույս է։ Ցողունը գլանաձև է, հարթ սնամեջ, 20-60 սմ բարձրությամբ։ Ունի վեր բարձրացող և գետնատարած արմատավորվող ընձյուղներ։ Երկարավուն-օվալաձև, բութ գագաթով տերևները կարճակոթ, հյութալի, հակադիր են։ Տերևանութներից աճող ողկույզներում հավաքված են մանր չորսանդամ ծաղիկները։ Պսակը հիմքային մասում ունի կարճ խողովակ, վերին մասը սպիտակ է, երկնագույն կամ մանուշակագույն։ Բազմաթիվ մանր էլիպսաձև սերմերով պտուղը գնդաձև կամ օվալաձև փոքր երկբույն տուփիկ է։


== Տարածվածություն ==
Աճում է հյուսիսային շրջաններում, լեռնային գոտիների խոնավ վայրերում, գետափերին, Արագածոտնի, Գեղարքունիքի, Կոտայքի, Տավուշի, Վայոց ձորի մարզերում և Արցախում։ Մեղրատու բույս է։


== Նշանակություն ==
Բուժական նպատակներով օգտագործում են կանաչ զանգվածն ու ծաղիկները։


== Ծանոթագրություններ ==
Սան Ջովաննի դ’Ասո

Սան Ջովաննի դ’Ասո (իտալերեն՝ San Giovanni d'Asso), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 903 մարդ (2008 թվականի տվյալներով)։ Խտությունը՝ 14 մարդ/կմ²։ Տարածքը՝ 66 կմ²։ Էլեկտրոնային փոստ՝ 53020։ Հեռախոսային կոդ՝ 0577։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0577 803101
Էլեկտրոնային հասցե։ info@comune.sangiovannidasso.si.it
Պաշտոնական կայք։ http://www.comune.sangiovannidasso.siena.it/ Archived 2009-09-21 at the Wayback Machine.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)
Ալմոսիտա

Ալմոսիտա (իսպ.՝ Almócita) բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալպուխառա Ալմերենսե շրջանում։ Տարածքը կազմում է 30 կմ2։ Բնակչությունը` 185 մարդ (2010 թվականի տվյալներով)։ Պրովինցիայի վարչական կենտրոնից գտնվում է 54 կմ հեռավորության վրա։


== Ժողովրդագրություն ==


== Արտաքին հղումներ ==
http://www.juntadeandalucia.es/institutodeestadistica/sima/htm/sm04014.htm Archived 2006-08-03 at the Wayback Machine.
Ժողովածու (568)

Ժողովածու (568), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 568 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 14×9.5 չափս։ Ձեռագիրը կազմված է 61 թերթից։ Գրված է միասյուն նոտրգրով։ Պահպանակը ունի 3 էջ, գրված է՝ թղթի վրա՝ նոտրգրով։ Կազմը`կաշի։


== Բովանդակություն ==
Ան. Սանահնեցւոյ հակաճառութիւն ընդդէմ երկաբնակաց, Դաւնութիւն Հայոց։
Յովհ. Սարկաւագի Ընդդէմ քաղկեդոնականաց։


== Ծանոթագրություններ ==
Սարագոսա ԲԱ

«Բասկետ Սարագոսա 2002» (իսպ.՝ Basket Zaragoza 2002 S. A. D.), իսպանական պրոֆեսոնալ բասկետբոլային ակումբ, որը հանդես է գալիս Իսպանիայի ACB լիգայում և Եվրագավաթում։ Տեղակայված է Իսպանիայի Արագոն երկրամասի Սարագոսա քաղաքում։ Տան հանդիպումները «Սարագոսան» անցկացնում է «Պրինսիպե Ֆելիպե արենա» մարզապալատում։
Հիմնադրվել է 2002 թվականին՝ բարձրագույն լիգայում քաղաքը ներկայացնող բասկետբոլային թիմ ունենալու նպատակով։ Սկզբնական ժամանակներում թիմն հանդես էր գալիս Իսպանիայի բասկետբոլային լիգայում (Liga Española de Baloncesto, LEB)` Զբաղեցնելով «Կորունյա» ակումբին։ Առաջին հինգ տարում թիմը մեծ դժվարությամբ է կարողանում գոյատևել LEB լիգայում՝ բազմաթիվ անգամներ դուրս մնալով փլեյ-օֆֆներից։ Ինչևէ ACB լիգայում թիմը նույնպես չի կարողանում արդարացնել սպասումները, սակայն ընդհանուր կազմի փոփոխություններից հետո «Սարագոսան» կարողանում է դառնալ Իսպանիայի լավագույն բասկետբոլային ակումբներից մեկը։


== Արտաքին հղումներ ==
Պաշտոնական կայք
Խորհրդարանական ընտրություններն Էստոնիայում (1920)

Անվան այլ կիրառումների համար տե՛ս՝ Խորհրդարանական ընտրություններն Էստոնիայում (այլ կիրառումներ)Ռիյգիկոգու առաջին ընտրությունները անցկացվել են 1920 թվականի նոյեմբերի 27-ից 29-ը։ Սա եղել է 1920 թվականի սահմանադրության առաջին ընտրությունները։ Նոր խորհրդարանում ընտրվել են 100 կուսակցական պատգամավորներ 10 մարզերի համար։ Կուսակցություններն ունեն մի քանի ցուցակներ մի մարզի համար։ Տեղերը բաշխվում են պետական պակարդակով, ձայները տարբեր ցանկերով ըստ քաղաքական դիրքորոշման։ Այնուհետև տեղերը բաշխվում են ըստ Դոնդտաի բանաձևի։ Դրանից հետո նույն բանաձևով կուսակցության համար նախատեսված մեկ տեղը բաշխվում է տարբեր ցուցակների։


== Արդյունքներ ==


== Ծանոթագրություններ ==

II Riigikogu valimised : 5.-7. mail 1923 / Riigi Statistika Keskbüroo = Élections au parlement : de 5.-7. mai 1923 / Bureau Central de Statistique de l'Estonie - Tallinn : Riigi Statistika Keskbüroo, 1923 (Tallinn : Tallinna Eesti Kirjastus-Ühisus ; Narva : M. Minis)
Էմմա Ստեփանյան

Էմմա Մելիքի Ստեփանյան (Մելիքյան) (1915, օգոստոսի 26, Էնգելի - 1989, փետրվարի 16, Թբիլիսի), հայ խորհրդային դերասանուհի։ Վրացական ԽՍՀ ժողովրդական (1978) և ՀԽՍՀ վաստակավոր (1964) արտիստ։


== Կենսագրություն ==
Էմմա Ստեփանյանը ծնվել է Էնգելիում։ Բեմական գործունեությունն սկսել է 1934 թվականից, Երևանի բանվորական թատրոնում։ 1936-1944 թվականներին, Ամիրբեկյան ազգանունով եղել է Երևանի պատանի հանդիսատեսի թատրոնի առաջատար դերասանուհիներից լավագույն դերը՝ Դեդի («Գիքոր», ըստ Հովհաննես Թումանյանի, 1939 թվական)]։ 1944 թվականից՝ Թբիլիսիի հայկական թատրոնի դերասանուհի։ Անձնավորել է դրամատիկ, կատակերգական և բնութագրական դերեր։


== Դերեր ==
Սառա՝ «Սպանված աղավնի», ըստ Նար-Դոսի)
Թագուկ՝ Կոթիկյանի «Օժիտով հարսնացուն»
Նինա՝ Լերմոնտովի «Դիմակահանդես»
Դեզդեմոնա՝ Շեքսպիրի «Օթելլո»
Վիոլա՝ Շեքսպիրի «Տասներկուերորդ գիշեր»
Լուիզա՝ Շիլլերի «Սեր և խարդավանք»
Ամալյա՝ Շիլլերի «Ավազակներ»
Ղիձա՝ Ղազբեգիի «Զորի նահապետ Գոչան»Նկարահանվել է «Հայֆիլմ» կինոստուդիայի «Գիքոր» (1982 թվական, ռեժիսոր Իսրայելյան) ֆիլմում՝ Դեդիի դերում։
Կոստերյակի

Կոստերյակի (ռուս.՝ Костеряки, չուվաշերեն՝ Кустерек), գյուղ Ռուսաստանի Չուվաշիա հանրապետության Մորգաուշսկի շրջանի կազմում։
Բնակչությունը վերջին գրանցված տվյալներով կազմում էր 239 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարվին Պլատենհարդտ

Մարվին Պլատենհարդտ (գերմ.՝ Marvin Plattenhardt, հունվարի 26, 1992(1992-01-26), Ֆիլդերշտադտ, Էսլինգեն, Շտուտգարտի ադմինիստրատիվ օկրուգ, Բադեն-Վյուրթեմբերգ, Գերմանիա), գերմանացի պրոֆեսիոնալ ֆուտբոլիստ։ Ներկայումս հանդես է գալիս Բեռլինի Հերթայի և Գերմանիայի ազգային հավաքականի կազմում։ Խաղում է ձախ պաշտպանի դիրքում։


== Ակումբային կարիերա ==


=== Նյուրնբերգ ===
Պլատենհարդտը Նյուրնբերգի ակադեմիայի սան է։ Իր պրոֆեսիոնալ դեբյուտը նշեց 2010 թվականի դեկտեմբերի 5-ին՝ Բորուսիա Դորտմունդի դեմ խաղում։ 2011 թվականի հոկտեմբերի 22-ին նա դարձավ 2 գոլային փոխանցման հեղինակ Շտուտգարտի դեմ խաղում։ Դեկտեմբերի 17-ին՝ Բայեր Լևերկուզենի դեմ խաղում Պլատենհարդը դարձավ 2 գոլային փոխանցման հեղինակ՝ օգնելով իր թիմին հաղթել 3-0 հաշվով։ Իր առաջին գոլը պրոֆեսիոնալ կարիերայում խփեց 2013 թվականի մայիսի 11-ին՝ Ֆորտունա Դյուսելդորֆի դեմ խաղում։ Նյուրնբերգի առաջին թիմի կազմում Պլատենհարդտը անցկացրեց 66 հանդիպում՝ դառնալով 2 գոլի և 8 գոլային փոխանցման հեղինակ։


=== Հերթա Բեռլին ===
2014 թվականի մայիսի 20-ին Պլատենհարդտը 3 տարվա պայմանագիր կնքեց Հերթայի հետ։ Հերթան նրա տրանսֆերի համար վճարեց 500 հազար եվրո։ Թիմի կազմում իր դեբյուտը նշեց օգոստոսի 30-ին՝ Բայեր Լևերկուզենի դեմ խաղում։ Հերթայի կազմում իր առաջին գոլը խփեց 2015 թվականի դեկտեմբերի 12-ին՝ Դարմշտադտի դեմ խաղում իրացնելով տուգանային հարվածը։ Եվրոպական առաջնություններում իր առաջին հանդիպումը անցկացրեց 2016 թվականի հուլիսի 28-ին՝ Եվրոպայի Լիգայի որակավորման 3-րդ փուլի Բրոնդբյուի դեմ խաղում։ 2017 թվականի մարտի 11-ին՝ Բորուսիա Դորտմունդի դեմ խաղում Պլատենհարդտը դարձավ գոլի հեղինակ՝ օգնելով իր թիմին հաղթել 2-1 հաշվով։ Սա նրա պրոֆեսիոնալ կարիերայի 7-րդ գոլն էր. բոլոր գոլերը նա խփել է տուգանային հարվածներից։


== Միջազգային կարիերա ==
Պլատենհարդտը հանդես է եկել Գերմանիայի բոլոր տարիքային երիտասարդական հավաքականների կազմում՝ Մ17 հավաքականի կազմում 2009 թվականին հաղթելով Եվրոպայի առաջնությունը։
Գերմանիայի ազգային հավաքական առաջին անգամ հրավիրվեց 2017 թվականի մայիսի 17-ին՝ Դանիայի և Սան Մարինոյի դեմ խաղերի համար։ Իր դեբյուտը ազգային հավաքականի կազմում նշեց հունիսի 6-ին՝ փոխարինման դուրս գալով Դանիայի դեմ խաղում։
2017 թվականին Պլատենհարդտը Գերմանիայի հավաքականի կազմում մասնակցեց ՖԻՖԱ Կոնֆեդերացիաների գավաթին՝ անցկացնելով միայն 1 հանդիպում և օգնելով իր թիմին հաղթել մրցաշարը։
2018 թվականի մայիսին Պլատենհարդտը ընդգրկվեց Գերմանիայի՝ աշխարհի առաջնության համար վերջնական կազմում։ Նա մասնակցեց միայն Մեքսիկայի դեմ հանդիպմանը, իսկ Գերմանիան դուրս մնաց խմբային փուլից։


== Կարիերայի վիճակագրություն ==


=== Ակումբային վիճակագրություն ===
2018 թվականի հուլիսի 4-ի դրությամբ


=== Միջազգային վիճակագրություն ===
2018 թվականի հուլիսի 4-ի դրությամբ


== Նվաճումներ ==


=== Միջազգային ===


====== Գերմանիա ======
ՈՒԵՖԱ Եվրոպայի Մ17 առաջնություն. 2009
ՖԻՖԱ Կոնֆեդերացիաների գավաթ. 2017


== Ծանոթագրություններ ==


== Արտաքին հղումներ ==
Պլատենհարդտի պաշտոնական Տվիտերի էջը
Պլատենհարդտի պաշտոնական Ինստագրամի էջը
Պլատենհարդտը transfermarkt-ում
Պլատենհարդտը soccerbase.com-ում
Պլատենհարդտը WhoScored.com կայքում
Պլատենհարդտը Նյուրնբերգի պաշտոնական կայքում
Պլատենհարդտը Հերթայի պաշտոնական կայքում
Պլատենհարդտը ՈՒԵՖԱ-ի պաշտոնական կայքում
Պլատենհարդտը ՖԻՖԱ-ի պաշտոնական կայքում Archived 2018-06-01 at the Wayback Machine.
Ալեսանդրո Մանձոնի

Ալեսանդրո Ֆրանչեսկո Տոմազո Մանձոնի (իտալերեն՝ Alessandro Francesco Tommaso Manzoni, մարտի 7, 1785(1785-03-07)[…], Միլան, Միլանի դքսություն[…] - մայիսի 22, 1873(1873-05-22)[…], Միլան, Իտալիայի թագավորություն[…]), իտալացի գրող, վիպասան։


== Գործունեություն ==
Վաղ շրջանի ստեղծագործություններում Մանձոնին հավատարիմ է մնացել Լուսավորականության ավանդույթներին։ 1820-ական թվականներին Ալեսանդրո Մանձոնին անցել է ռոմանտիզմի դիրքերը։ Նրա «1821 թվականի մարտը» և «Մայիսի 5-ը» (1821) ներբողները, հայրենասիրությամբ, ազատասիրությամբ տոգորված «Կոմս Կարմանյոլա» (1820) և «Ադելգիգ» (1822) պատմական ողբերգությունները արձագանքն են ռիսորջիմենտոյի գաղափարների։ Մանձոնիի լավագույն գործը «Նշանվածները» վեպն է, որը նշանակալի տեղ է գրավում 19-րդ–20-րդ դարերում իտալական ռեալիստական արձակում։ 1827 թվականից Մանձոնին հանդես է եկել միայն լեզվի ու գրականության մասին տեսական հոդվածներով։


== Հայերեն հրատարակություններ ==
Ալեսանդրո Մանձոնիի «Նշանվածները» վեպը իտալերենից թարգմանել և ծանոթագրել է ականավոր դերասանուհի Արուս Ոսկանյանի հարազատ եղբայրը՝ Վահրամ Դարպասյանը։ Վեպը լույս է տեսել 1965թվականին «Հայաստան» հրատարակչությամբ, գրքի կազմը ձևավորել է ՀԽՍՀ վաստակավոր նկարիչ Վաղինակ Մանդակունին։


== Գրականություն ==
Hugo Blank, Goethe und Manzoni: Weimar und Mailand, Winter, Heidel berg 1988
Werner Ross (Hrsg.), Goethe und Manzoni: deutsch-italienische Kulturbeziehungen um 1800, Niemeyer, Tübingen 1989
Hugo Blank (Hrsg.), Weimar und Mailand: Briefe und Dokumente zu einem Austausch um Goethe und Manzoni, Winter, Heidelberg 1992
Natalia Ginzburg, La famiglia Manzoni, Turin 1983 (dt. Die Familie Manzoni, übersetzt von Maja Pflug und Andrea Spingler, Claassen, Düsseldorf 1988; Neuausgabe bei Wagenbach, Berlin 2001)
Burkhart Kroeber, Manzonis Napoleon-Ode und ihre Verdeutschungen, Akzente. Zeitschrift für Literatur, Heft 3/Juni 2010, S. 268-287
Realino Marra (Hrsg.): Diritto e castigo. Immagini della giustizia penale: Goethe, Manzoni, Fontane, Gadda. il Mulino, Bologna, 2013. ISBN 978-88-15-24619-6
Michael Bernsen, Geschichten und Geschichte: Alessandro Manzonis ‚I promessi sposi‘, Literatur. Forschung und Wissenschaft 32, Berlin: LIT Verlag 2015. Rezension in den Romanischen Studien


== Ծանոթագրություններ ==
Ալեքսանդր Պրոկոֆև

Ալեքսանդր Անդրեևիչ Պրոկոֆև (ռուս.՝ Александр Андреевич Прокофьев, նոյեմբերի 19 (դեկտեմբերի 2), 1900, Kobona, Novoladozhsky Uyezd, Սանկտ Պետերբուրգի նահանգ, Ռուսական կայսրություն - սեպտեմբերի 18, 1971(1971-09-18), Լենինգրադ, ՌԽՖՍՀ, ԽՍՀՄ), ռուս խորհրդային բանաստեղծ։ Սոցիալիստական աշխատանքի հերոս (1970)։
1931 թ.-ին հրատարակվել են նրա «Միջօրե», «Կարմիր արշալույսների փողոցը», «Հաղթանակ» ժողովածուները։ Պրոկոֆևի հերոսները ձկնորս գյուղացիներ են, նախկին կարմիր բանակայիններ։ 30- ական թվականներին լույս են տեսել «Պարբերագիրք» (1934), «Ի պաշտպանություն սիրահարվածների» (1939) և այլ քնարական ժողովածուներ։ Պրոկոֆևի ստեղծագործական նվաճումն է «Ռուսաստան» (1944, ԽՍՀՄ պետական մրցանակ,) 1946 թ. պոեմը՝ նվիրված «Հայրենական մեծ պատերազմին»։ «Անդրգետք» (1955) և «Ճամփորդության հրավեր» (1960, Լենինյան մրցանակ, 1961) ժողովածուներն աչքի են ընկնում մտահղացման մասշտաբայնությամբ, ձևի պարզությամբ ու խորությամբ։


== Ծանոթագրություններ ==
Վինտերտուր

Վինտերտուր (գերմ.՝ Winterthur), քաղաք Շվեյցարիայի հյուսիսային մասում։ Շրջանի կենտրոնն է, գտնվում է Ցյուրիխ կանտոնում։ Մտնում է Վենտերտուր շրջանի կազմի մեջ։


== Նկարագրություն ==
Բնակչության թվով Վինտերտուրը Շվեյցարիայի քաղաքների մեջ վեցերորդն է։ Քաղաքի բնակչությունը կազմում է ավելի քան 100 000 մարդ (2008 թվականի տվյալներով)։
Տեղի բարբառով բնակիչերը քաղաքը կրճատ անվանում են «Վինտի»։ Շվեյցարիայում Վինտերտուր քաղաքն անվանում են «Թանգարանների քաղաք», քանի որ այստեղ կան մեծ քանակությամբ գեղարվեստական թանգարաններ, այդ թվում՝ նաև Լուսանկարների թանգարանը և «Technorama» գիտական կենտրոնը։
Բացի այդ, Վինտերտուրը նաև համարվում է Շվեյցարիայի խոշոր արդյունաբերական կենտրոնը։ 1862 թվականին այստեղ հիմնվել է «Bank in Winterthur» բանկը։


=== Տրանսպորտ ===
Քաղաքի առավելություններից է նրա տրանսպորտային հասանելիությունը։ Քաղաքը երկաթուղային ճանապարհով կապված է ինչպես շվեյցարական հիմնական քաղաքների, այնպես էլ մոտակա երկրների՝ Գերմանիայի և Իտալիայի հետ։ Վինտերտուրից դեպի Ցյուրիխ ճանապարհն ընդամենը 19 րոպե է, իսկ դեպի Ցյուրիխի օդանավակայան՝ 13 րոպե։
Վինտերտուրով են անցնում դեպի Ժնև (ավտոմայրուղի А1), Շաֆֆհաուզեն (ավտոմայրուղի А4) և Գերմանիայի սահման՝ Կրոյցլինգեն (ավտոմայրուղի А7), տանող մայրուղիները։


== Քույր քաղաքներ ==
 Ավստրիա Հալ ին Տիրոլ, Ավստրիա
 Շվեյցարիա Իվեռդոն լե Բեյն, Շվեյցարիա
 Շվեյցարիա Լա Շո դը Ֆոն, Շվեյցարիա
 Չեխիա Պլզեն, Չեխիա


== Ծանոթագրություններ ==


== Գրականություն ==
Городецкая И. Л., Левашов Е. А.  Винтертур // Русские названия жителей: Словарь-справочник. — М.: АСТ, 2003. — С. 71. — 363 с. — 5000 экз. — ISBN 5-17-016914-0.


== Արտաքին հղումներ ==
Պաշտոնական կայք
Վինտերտուրի տնտեսական զարգացման շրջանի պաշտոնական կայք
Դանաբուրան

Դանաբուրան, գյուղ Արևմտյան Հայաստանում, Խարբերդի վիլայեթի Մեծկերտի գավառակում։ Գտնվում էր Մեծկերտ գյուղաքաղաքից հարավ, Արածանիի աջակողմյան վտակներից մեկի ձախ կողմում։


== Անվան ստուգաբանություն ==
Գյուղի անվանումը նշանակում է «հորթերի մակաղատեղի»։


== Անվանումենր ==
Գյուղն ունեցել է հետևյալ անվանումները. Դանաբրոն, Դանաբուռուն, Դանաբուրուն, Տանաբուռուն, Տանաբուրուն, Տանապերան, Տանապրան, Տանապուրան, Տանապուրուն։


== Աշխարհագրություն ==
Տարածքը լեռնային էր։


== Պատմություն ==
Ըստ ավանդության այստեղ է գտնվել Անահիտի տաճարի մատաղացու հորթերի գոմերը։ Գյուղի տների մեծ մասը կիսագետնափոր և ուղղակի գետնափոր տներ էին։


== Բնակչություն ==
1914 թվականին ուներ 25 տուն՝ 200 հայ բնակչով։


== Տնտեսություն ==
Գյուղը հայտնի էր իր ծխախոտով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Հոհենֆելս (Վերին Պֆալց)

Հոհենֆելս  (գերմ.՝ Hohenfels), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 8523 մարդ (2010 թվականի դեկտեմբերի 31-ի տվյալներով)։ Տարածքը 131,18 կմ² է։ Պաշտոնական կոդը՝ 09 3 73 112։


== Ծանոթագրություններ ==


== Արտաքին հղումներ ==
Պաշտոնական կայք
Ռեխտենշտայն

Ռեխտենշտայն  (գերմ.՝ Rechtenstein), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 263 մարդ (ըստ 2010 թվականի դեկտեմբերի 31-ի)։ Տարածքը կազմում է 3,77 կմ²։ Պաշտոնական կոդ՝ 08 4 25 098։


== Ծանոթագրություններ ==


== Արտաքին հղումներ ==
Պաշտոնական էջ
Սաբոկուչավո

Սաբոկուչավո (վրաց.՝ საბოკუჩავო), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 16 մետր բարձրության վրա։ Շրջկենտրոն Աբաշայից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 223 մարդ։


== Ծանոթագրություններ ==
Յակիմովկա (Զալոմնայայի վտակ)

Յակիմովկա (ռուս.՝ Якимовка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Զալոմնայա գետի աջ ափին՝ 13 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հյոսբախ

Հյոսբախ (գերմ.՝ Hösbach), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 13 288 մարդ (ըստ 2010 թվականի դեկտեմբերի 31-ի)։ Տարածքը կազմում է 30,59 կմ²։ Պաշտոնական կոդ՝ 09 6 71 130։


== Ծանոթագրություններ ==


== Արտաքին հղումներ ==
Պաշտոնական էջ
Տոյլա (Էստոնիայի շրջան)

Անվան այլ կիրառումների համար տե՛ս՝ Տոիլա (այլ կիրառումներ)Տոյլա շրջան (էստ․՝ Toila vald), շրջան Էստոնիայի Իդա-Վիրումաա նահանգում։ Շրջանի կենտրոնն է Տոիլա գյուղական ավանը։


== Բնակչություն ==
2006 թվականի տվյալներով շրջանում բնակվում էին 2304 մարդ։ Բնակչության խտությունը շրջանում կազմում էր 14,05 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Երդանիկ

Երդանիկ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Էլ-Մահլեբիե

Էլ-Մահլեբիե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ալբորաչե

Ալբորաչե (исп. Alborache, кат. Alboraig), բնակավայր և մունիցիպալիտետ Իսպանիայում։ Մտնում է Վալենսիա մարզի մեջ, Վալենսիա ինքնավար համայնքում։ Մունիցիպալիտետը գտնվում է Օյա-Դե-Բունյոլ համայնքում։ Զբաղեցնում է 27,3 կմ² տարածք։ Բնակչությունը 1226 մարդ։ Հեռավորությունը մարզի վարչական կենտրոնից 13 կմ։


== Արտաքին հղումներ ==
Instituto Valenciano de Estadística
Federación Valenciana de Municipios y Provincias — Guía Turística
Վիլյայոն

Վիլյայոն (իսպ.՝ Villayón)՝ բնակավայր և մունիցիպալիտետ Իսպանիայում։ Գտնվում է Աստուրիա պրովինցիայում։ Մունիցիպալիտետը գտնվում է Էո Նավիա շրջանում։
Տարածքը կազմում է 132.46 կմ2։ Բնակչությունը՝ 1721 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
[1]
Ֆաուստինա Բորդոնի

Ֆաուստինա Բորդոնի-Հասսե (իտալերեն՝ Faustina Bordoni; մարտի 30, 1697(1697-03-30), Վենետիկ, Վենետիկի հանրապետություն - նոյեմբերի 4, 1781(1781-11-04), Վենետիկ, Վենետիկի հանրապետություն), իտալացի օպերային երգչուհի (մեցցո-սոպրանո)։


== Կենսագրություն ==
Դաստիարակվել է կոմպոզիտոր Բենեդետտո Մարչելլոյի հովանու ներքո, երկար տարիներ ծառայել է Կուրֆյուրստ Կուրպֆալցի մոտ։ Նրա օպերային առաջին ելույթը տեղի է ունեցել հայրենի Վենետիկի բեմերից մեկում, կոմպոզիտոր Պոլարոլոյի «Արիոդանտ» օպերայում, Վենետիկում նա երգել է մինչև 1725 թվականը՝ ամենահայտնի օպերաներում կատարելով դերերգեր։ Հետաքրքիր է, որ 1719 թվականին Վենետիկում տեղի է ունեցել երգչուհու առաջին ստեղծագործական հանդիպումը Կուցզոնիի հետ։ Ո՞վ կարող էր մտածել, որ չի անցնի տաս տարի և նրանք Լոնդոնի միջազգային պատերազմի մասնակիցներ կդառնան։ 1723 թվականին առաջին անգամ ելույթ է ունեցել Գերմանիայում, 1725-1726 թվականներին երգել է Վենետիկում։
Նրա ձայնը մեցցո-սոպրանո էր՝ ոչ այնքան մաքուր, որքան բարձր ու սուր։
Նրա ձայնը տարբերվում էր իր ճկունությամբ։ Բացի նրանից ոչ ոք չէր կարող կրկնել նույն ձայնը այդպիսի արագությամբ, իսկ մյուս կողմից, նա կարող էր անվերջ պահել նոտան։
Լոնդոնի բեմում իր առաջին ելույթը տեղի է ունեցել 1726 թվականի մայիսի 5-ին՝ Գեորգ Ֆրիդրիխ Հենդելի «Ալեքսանդր» օպերայում (կատարել է Ռոքսանի դերը)։ Ավելի ուշ նա Հենդելի տարբեր օպերաներում կատարել է դերերգեր, 1727 թվականի մայիսի 6-ին իր հերթական ելույթից հետո Ֆրանչեսկի Հուզզոնի (Վենետիկի ելույթներից հետո դարձել է երգչուհու մրցակիցը) և երգչուհու երկրպագուների միջև տեղի է ունեցել ընդհարում։ 1728 թվականին մշտական լքել է Անգլիան և սկսել է հաջող ելույթներ ունենալ Գերմանիայում և Իտալիայում, այդ թվում նաև հայրենի Վենետիկում։ 1730 թվականին ամուսնացել է գերմանացի կոմպոզիտոր Յոհան Ադոլֆ Հասսեի հետ, իսկ հաջորդ տարում նրանք երկուսով հրավիրվել են Դրեզդեն՝ Օգոստոս II Հզորի պալատ, որտեղ Հասսեն որպես պալատական կոմպոզիտոր ավելի քան երեսուն տարի մնում է, իսկ Բորդոնին Դրեզդենի բեմերում երգում էր առնվազն տասնհինգ օպերաներում, սակայն պարբերաբար նաև մեկնում է Իտալիայի քաղաքներ՝ հյուրախաղերի։ 1751 թվականին հեռացել է բեմից, բայց շարունակել  է Օգոստոս III-ից (Օգոստոս II-ի մահից հետո դառնում է նրա իրավահաջորդը) գումար ստանալ։ 1763 թվականին ամուսնու հետ հեռացել է Վենետիկից, իսկ 1773 թվականին վերադառձել են Վենետիկ, որտեղ էլ երգչուհին հարստության և բարեկեցության մեջ մահացել է։ Թաղված է Վենետիկի Սան-Մարկուոլա եկեղեցում։
«Ֆաուստինա Հասսե» օպերան գրել է Լյուդվիգ Շուբերտը (1879)։


== Մատենագիտություն ==
S. Ograjenšek, «Francesca Cuzzoni and Faustina Bordoni: the Rival Queens?» 'Handel and the Divas' exhibition catalogue, Handel House Museum, (London, 2008), pp 3-7.
Saskia Maria Woyke, Faustina Bordoni: Biographie — Vokalprofil — Rezeption, (Frankfurt 2009).


== Ծանոթագրություններ ==
Մասլոուի պահանջմունքների բուրգ

Մասլոուի պահանջմունքների բուրգը 1943 թվականին Աբրահամ Մասլոուի կողմից իր հոդվածում՝ «Մարդկային պատճառաբանության տեսություն»-ում առաջադրված հոգեբանական տեսություն է, որը նա հետագայում տարածեց՝ ներառելու մարդկային բնատուր հետաքրքրասիրության իր դիտարկումները։
Մասլոուն ուսումնասիրում էր այնպիսի մարդկանց, որոնց նա անվանում էր օրինակելի, ինչպիսիք էին Ալբերտ Այնշտայնը, Ջեյն Ադամսը, Էլեոնորա Ռուզվելտը, և Ֆրեդերիկ Դուգլասը, մտովի հիվանդ կամ նյարդային մարդկանց փոխարեն, գրելով՝ «խեղանդամ, չզարգացած, տհաս, և վատառողջ օրինակների ուսումնասիրումը կարող է միայն խեղանդամ հոգեբանության և խեղանդամ փիլիսոփայության ենթարկվել։» Մասլոուն նաև ուսումնասիրեց համալսարանական ուսանողների հասարակության առողջագույն մեկ տոկոսը։ Իր գրքում՝ «Մարդկային բնույթի հեռագույն հասանելությունները»-ում, Մասլոուն գրում է. «Այս տեսակի լաբորատորիական հետազոտության սովորական նորմաներով... սա պարզորեն բոլորովին հետազոտություն չէր։ Իմ ընդհանրացումները իմ մարդկանց որոշակի տեսակի ընտրությունից աճեցին։ Տեսանելիորեն, այլ դատավորներ են հարկավոր։»


== Ներկայացչություններ ==
Մասլոուի պահանջմունքների ստորակարգությունը նաև կարևորության կարգով է կանխորոշված։ Դա հաճախ պատկերվում է հինգ մակարդակից բաղկացած բուրգով՝ ամենացածր մակարդակը ասոցացված է ֆիզիոլոգիական պահանջմունքներով, իսկ ամենաբարձր մակարդակը՝ ինքնաիրականացման (ինքնադրսևորման) պահանջմունքներով, հատկապես նրանք, որոնք վերաբերվում է ինքնության և նպատակին։ Ստորակարգության ավելի բարձր պահանջմունքները միայն կենտրոնացման առարկա են դառնում երբ բուրգի ավելի ցածր պահանջմունքները բավարարվել են։ Երբ մի անհատ բարձրացել է մյուս մակարդակին, ցածր մակարդակի պահանջմունքներին էլ առաջնական կարևորություն չի տրվի։ Եթե ավելի ցածր մակարդակի պահանջմունքներ էլ չեն բավարարվում, անհատը ժամանակավորապես վերառաջնականություն կտա այդ պահանջմունքներին՝ կիսաբավարարված կարիքների վրա կենտրոնանալով, բայց մշտապես չի հետադիմի ավելի ցածր մակարդակին։ Օրինակ՝ պատվի մակարդակի մի գործարար, որը քաղցկեղով է ախտորոշվել, երկար ժամանակ կվատնի կենտրոնանալով իր առողջության վրա (ֆիզիոլոգիական պահանջմունքներ), բայց կշարունակի արժեքավորել իր աշխատանքի դերակատարությունը (պատվի պահանջմունքնետ) և հավանականորեն թողության ժամանակաշրջաններում կվերադառնա աշխատանքի։


== Աղբյուրներ ==
Deine Schuld

«Deine Schuld» (գերմ.՝ Դայնէ շուլդ - Քո մեղքը), գերմանական Die Ärzte փանկ-ռոք խմբի երգն է Geräusch ալբոմից։ Առանձին սինգլով թողարկվել է 2004 թ. հունիսի 12-ին, խմբի թվով 36-րդ սինգլն է։ Երգի հեղինակն է Ֆարին Ուրլաուբը։ Նկարահանվել է տեսահոլովակ։ Գերմանիայի հիթ-շքերթում սինգլը զբաղեցրել է 15-րդ հորիզոնականը։


== Երգացանկ ==
«Deine Schuld» - 3։37
«Biergourmet (unplugged)» - 1։56
«N 48.3 (unplugged)» - 2։58
«Frank'n'stein (Syllable-Jive-Version!)» - 2։31
«Deine Schuld (Video)» - 3։55


== Արտաքին հղումներ ==
Տեսահոլովակը ՅուԹյուբ կայքւմ
Սենթ Լուիս 2017 (շախմատային մրցաշար)

Սենթ Լուիս 2016 (Sinquefield Cup), միջազգային շախմատային մրցաշար, որն անցկացվել է 2017 թ. օգոստոսի 1-ից 12-ը ԱՄՆ֊ի Միսսուրի նահանգի Սենթ Լուիս քաղաքում։
Մրցաշարի հաղթող է դարձել ֆրանսիացի գրոսմայստեր Մաքսիմ Վաշիե-Լագրավը, ով կարողացավ վաստակել 6 միավոր 9 հնարավորից ։


== Մրցանակային ֆոնդ ==
Մրցանակային ֆոնդը կազմել է 300 000 դոլար.


== Մասնակիցներ ==


== Մրցափուլեր ==


== Մրցաշարային աղյուսակ ==


== Ծանոթագրություններ ==


== Հղումներ ==
Մրցաշարի պաշտոնական կայքը
Մրցաշարային աղյուսակը chess-results.com կայքում
Մրցաշարի մասին տեղեկատվություն chesspro.ru կայքում
Մրցաշարի մասին տեղեկատվություն Saint Louis Chess Club կայքում
Մրցաշարի մասին տեղեկատվություն chessgames.com կայքում
Մրցաշարի մասին տեղեկատվություն The Week in Chess կայքում
Աստերոիդների ցանկ (159101-159200)

Աստերոիդների ցանկ (159001-159100)  • Աստերոիդների ցանկ  • Աստերոիդների ցանկ (159201-159300)
 Աստերոիդների ցանկ (159001-159100)  • Աստերոիդների ցանկ  • Աստերոիդների ցանկ (159201-159300)
Ժեկերի

Ժեկերի (պորտ.՝ Jequeri), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 12 573 մարդ՝ 2006 թվականի տվյալներով։ Գրավում է 547,817 կմ2 տարածք։ Բնակչության խտությունը կազմում է՝ 23,0 մարդ/կմ2։


== Պատմություն ==
Քաղաքը հիմնադրվել է 1923 թվականի սեպտեմբերի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 58.521.144,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.477,17 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,662 (տվյալները ՄԱԿ-ի զարգացման ծրագրի)։
Տիգրան Դավթյան (այլ կիրառումներ)

Տիգրան Դավթյան կարող է վերաբերել՝

Տիգրան Լյուդվիգի Դավթյան (ծնվ. 1978), հայ ֆուտբոլիստ։
Տիգրան Հովնանի Դավթյան (1905 - 1938), հայ քանդակագործ։
Տիգրան Մավրի Դավթյան (ծնվ. 1961), ՀՀ պետական գործիչ, Առևտրի համաշխարհային կազմակերպությունում ՀՀ պաշտոնական ներկայացուցիչ, ՀՀ էկոնոմիկայի նախարար (2010-2013)։
Տիգրան Յուրիկի Դավթյան (1969 - 1993), հայ ազատամարտիկ։
Տիգրան Կամոյի Դավթյան (1966), հայ իմունաբան։
Տամմսաառե

Տամմսաառե (էստ․՝ Tammsaare), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գերտա Օվերբեկ

Գերտա Օվերբեկ (գերմ.՝ Gerta Overbeck, հունվարի 16, 1898(1898-01-16), Դորտմունդ, Առնսբերգ, Գերմանիա - մարտի 2, 1977(1977-03-02), Լյունեն, Ուննա, Առնսբերգ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի նկարիչ, Նոր նյութականության ուղղության ներկայացուցիչ։


== Կենսագրություն ==
Գերտա Օվերբեկը գեղարվեստական կրթություն ստացել է 1915 թվականին, Դյուսելդորֆում։ 1919-1922 թվականներին նա ուսումը շարունակել է Հանովերի կիրառական արվեստի դպրոցում։ 1922-1931 թվականներին աշխատել է Դորտմունդում որպես նկարչության ուսուցիչ։ 1926 թվականին Գերտան ծանոթացել է նկարիչ Էռնստ Տոմսին  և նրանց միջև հարաբերություններ են սկսվել։ Այդ ժամանակ էլ նա նկարել է Տոմսի  դիմանկարը։ 1931 թվականին Օվերբեկը մասնակցել է Դորտմունդում կայացած Արևմտյան արվեստի հինգերորդ մեծ ցուցահանդեսին։ Նույն թվականին նա տեղափոխվել է Հանովեր և այդ ժամանակից ի վեր ապրել այնտեղ որպես ազատ նկարիչ։ «Վակսբոգեն» ամսագրում հոդվածներ է գրել արվեստի տեսության վերաբերյալ։ Հանովերում Օվերբեկը ծանոթացել է մի շարք նկարիչների՝ Հանս Մերտենսին, Կառլ Ռյուտերին, Գրետա Յուրգենսին, ինչպես նաև իր ապագա ամուսնուն՝ գրող Գուստավ Շենկին։ 1932 թվականի մայիսին նրա 23 աշխատանքները ներկայացվել են «Նոր իրողություն Հանովերում» ցուցահանդեսում։ Քաղաքական առումով նկարիչը մոտ է եղել ԳԿԿ-ին և որոշ ժամանակ եղել է կոմունիստական կուսակցության անդամ։                                 
1937 թվականի հունվարին Օվերբեկը ծննդաբերել է իր դստերը՝ Ֆրաուկեին և նույն թվականի մայիսին ամուսնացել երեխայի հոր՝ Գուստավ Շենկի հետ։ Այդ ամուսնությունը տևել է մինչև 1940 թվականի մարտ ամիսը։ 1938 թվականին Գերտան և իր դուստրը մեկնել են Լյունենի մոտակայքում գտնվող Կապենբերգ քաղաք, որտեղ ապրել են աղքատության մեջ։ 
Միայն 1976 թվականին Հանովերում անցկացվել է նրա առաջին անհատական ցուցահանդեսը։ Լյունեն քաղաքի փողոցներից մեկը կրում է Օվերբեկի անունը։


== Ընտրյալ կտավներ ==
Պողպատաձուլական արտադրամաս, 1925։
Ջազ ակումբ, 1925։
Տոնի Օվերբեկի դիմանկարը, 1926։
Էռնստ Տոմսի դիմանկարը, 1926։
Բնանկար ավազաբլուրներով, 1927։
Փողոցային աշխատող, 1931։
Թեյնիկ, 1932։
Ծխախոտով ինքնադիմանկար, 1934։
Ինքնադիմանկար՝ մոլբերտի դիմաց, 1936։


== Գրականություն ==
Hildegard Reinhardt. Gerta Overbeck (1898—1977). // Leider hab ich’s Fliegen ganz verlernt. Portraits von Künstlerinnen und Schriftstellerinnen der Neuen Sachlichkeit. / Britta Jürgs (Hrsg.). — 2000.
Marsha Meskimmon. Grethe Jürgens, Gerta Overbeck und die «Frauenkultur» in der Weimarer Republik. // «Der stärkste Ausdruck unserer Tage». Neue Sachlichkeit in Hannover. / Christian Fuhrmeister (Hrsg.). — Olms, Hildesheim u. a. 2001, ISBN 3-487-11440-2 (Ausstellungskatalog, Hannover, Sprengel-Museum, 9. Dezember 2001 — 10. März 2002).
Hildegard Reinhardt. — Grethe Jürgens und Gerta Overbeck. Bilder der zwanziger Jahre. — Bonner Kunstverein 1982.
Hildegard Reinhardt. Gerta Overbeck — Späte Anerkennung. // Artis. — Heft 7, 32. Jg., Juli 1980. — S. 18—19.


== Ծանոթագրություններ ==
Դու (Բասենի գավառ)

Անվան այլ կիրառումների համար տե՛ս՝ Դու (այլ կիրառումներ)Դու, գյուղ պատմական Հայաստանում, Այրարատ նահանգի Բասեն գավառի արևմտյան մասում՝ Դևեբոյնի լեռների շրջանում, իսկ ապա գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Աղբերկանց դաշտում, Որդորու գյուղի մոտակայքում։


== Անվանումներ ==
Գյուղն ունեցել է հետևյալ անվանումները. Բասենի Թույ, Դու Մեծ, Թյու, Թյու Մեծ, Թյույ, Թուի Վերին, Թույ, Թույա, Թույա Մեծ, Տուի Վերին, Տուի քեբիր, Տու Մեծ, Տույքեբիր։


== Անվան ստուգաբանություն ==
Գյուղի անվանումը ըստ Պորֆեսոր Սեյսի առաջացել է աքքադերեն dur բառից, որը նշանակում է կայան, ամրոց, բնակության տեղ։


== Պատմություն ==
Այս գյուղը Հայաստանի առաջին բաժանման գծի վրա գտնվող բնակավայրերից էր և մտնում էր հռոմեական կազմի մեջ։
Դուի մոտերքում 606 թվականին պարսիկներն ու բյուզանդացիները ճակատամարտ են ունեցել, որի ժամանակ հաղթել են բյուզանդացիները։
XX դարի սկզբներից գյուղը հայտնի էր Տույ կամ Տուի Մեծ անունով և գտնվում էր կիսավեր վիճակում։ Տեղի հայ բնակչությունը XIX դարում գաղթել է Ախալքալաքի շրջան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տրոպիզմներ

Տրոպիզմներ, արտաքին գործոնների միակողմանի ազդեցությամբ պայմանավորված բույսերի օրգանների (ցողուն, տերև, արմատ) շարժումներ։ Տրոպիզմների (ինչպես և նաստիաների) հիմքում ընկած է գրգռելիության երևույթը։ Պրոցեսը սկսվում է, երբ բույսը արտաքին գրգիռ է ընկալում, որի հետևանքով օրգանի գրգիռ ընկալող և դրան հակառակ կողմերի միջև առաջանում են ֆիզիոլոգիական տարբերություններ։ Դրան հաջորդում է ազդանշանի հաղորդման փուլը, և ի վերջո ի հայտ է գալիս հակազդեցությունը՝ անհավասար աճման հետևանքով առաջացած թեքումը կամ պտույտը։ Ըստ գրգռի բնույթի տարբերում են լույսի ազդեցությամբ (ֆոտոտրոպիզմ), երկրի ձգողությամբ (գեոտրոպիզմ), հպմամբ (տիգմոտրոպիզմ), վնասվածքով (տրավմատրոպիզմ), ջերմությամբ (թերմոտրոպիզմ), էլեկտրականությամբ (էլեկտրա տրոպիզմ), քիմիական նյութերի ազդեցությամբ (քեմոտրոպիզմ) պայմանավորված տրոպիզմներ։ Առավել ընդունված է տրոպիզմների բացատրման հորմոնային տեսությունը, ըստ որի տրոպիզմները պայմանավորված են բույսի օրգանի տարբեր մասերում աուքսինի պարունակության տարբերությամբ, օրինակ, ցողունի լուսավորված կողմում այդ հորմոնի քանակը ավելի քիչ է, քան ստվերում, այդ պատճառով վերջինիս բջիջներն ավելի արագ են աճում, և օրգանը թեքվում է դեպի լույսը (դրական ֆոտոտրոպիզմ)։ Հորիզոնական դիրքում գտնվող ցողունի մեջ աուքսինն ավելի շատ է ստորին մասում, որի հետևանքով այդ բջիջների աճը խթանվում է, և ցողունը թեքվում է դեպի վեր (դրական գեոտրոպիզմ)։ Արմատի հակառակ ռեակցիան պայմանավորված է արմատի բջիջների աճման վրա աուքսինի արգելակիչ ազդեցությամբ, այդ պատճառով նույն դիրքում արմատը թեքվում է դեպի ներքև։


== Տես նաև ==
Պլագիոտրոպիզմ
(2279) Բարտո

(2279) Բարտո (անգլ.՝ Barto), աստերոիդ աստերոիդների հիմնական գոտում։ Հայտնաբերվել է 1968 թվականի փետրվարի 25-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,458095 ա. մ., առավելագույնը մոտենում է 2,0687 ա. մ. հեռավորության վրա և հեռանում 2,8475 ա. մ.։ Արեգակի շուրջ մեկ ամբողջական պտույտ է կատարում 1407,66 երկրային օրվա ընթացքում, իր ուղեծրով շարժվելով միջինում 0,255744 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,98° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2279) Բարտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լապահեյրանլու

Լապահեյրանլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 257 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ժողովածու (3667)

Ժողովածու (3667), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» ձեռագրերի ցանկում ներկայացված է 3667 թվի տակ։ Ձեռագիրը գրվել է 18-րդ դարում կամ 1666 թվականին Ավետիս գրիչի կողմից։ Գրված է թղթի վրա, որը ունի 12,5×9,5 չափս։ Ձեռագիրը կազմված է 165 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` լաթապատ ստվարաթուղթ։ Հիշատակարաններ՝ գրչի՝ 158թ, Հետագայի՝ 1թ (1739թ.), 165թ (1803թ), 2ա (1804, 1809 թթ.), 1ա (1823թ.), կնիք՝ 165ա (1885թ., Յունան)։


== Բովանդակություն ==
Տօնացոյց։
Պատճէն Հայոց տոմարի։
Խրատ վասն կիւրակէի։


== Ծանոթագրություններ ==
Դրոմոմանիա

Դրոմոմանիա (հուն․՝ δρόμος «վազք», հուն․՝ μανία «մոլեգնություն, խելագարություն»), պորիոմանիա (հուն․՝ πόρος «ճանապարհ»), վագաբոնդաժ (ֆր.՝ vagabondage «թափառականություն»), անդադար թափառելու անկառավարելի հակում։ Դրոմոմանիա հասկացության տակ կարելի է հասկանալ տնից փախուստի, թափառելու հակում, որը դիտվում է իբրև հոգեկան հիվանդության տարատեսակ։
Ամենահայտնի դեպքերից մեկը Ժան-Ալբերտ Դադասինն է, ով կարող էր հանկարծակի դուրս գալ տնից և ոտքով ճամփորդել դեպի այնպիսի հեռավոր քաղաքներ, ինչպիսիք են Պրահան, Վիեննան կամ Մոսկվան՝ առանցհիշելու իր ճամփորդությունների մասին։ Որպես բժշկական համալսարանի ուսանող՝ Ֆիլիպ Տիսսին գրել է Դադասի մասին իր դոկտորական աշխատությունում 1887 թվականին։


== Էթիոլոգիա և պաթոգենեզ ==
Դրոմոմանիայի ձևավորման ընթացքում առանձնանում է ռեակտիվ էտապ՝ առաջինը փախուստը տնից՝ կապված հոգեբանական տրավմայի հետ, իսկ հետագայում այն առավել հաճախակի և կայուն բնույթ է սկսում կրել։ Ցանկացած աննշան և անբարենպաստ իրավիճակում առաջանում է տնից հեռանալու սովորական ռեակցիա։ Հանդիպում է պսիխոպաթիայի, օբսեսիվ-կոմպուլսիվ խանգարումների ժամանակ։
Հետագայում տնից հեռացումները դառնում են անիմաստ, անսպասելի, ստանում են իմպուլսիվ բնորոշում։


== Առաջացման տարիք ==
Դրոմոմանիան, որը բնորոշ է մանկության և պատանեկության շրջանին, համարվում է ամբողջովին նորմալ հոգեկան զարգացում, բայց հայտնի է դեպքեր, երբ, առաջանալով մանկության ընթացքում, դրոմոմանիան պահպանվում է նաև արդեն չափահաս կանանց և տղամարդկանց մոտ, բացի այդ նրանց չի կանգնեցնում նույնիսկ փոքր երեխաների առկայությունը, որոնց առողջությունը թափառելու ընթացքում վտանգի է ենթարկվում։


== Գրականություն ==
Психиатрия: Учебник / Коркина М.В., Лакосина Н.Д., Личко А.Е., Сергеев И.И. - 2-е изд., доп., перераб. - М.: МЕДпресс-информ, 2002


== Ծանոթագրություններ ==
Գեղեցկություն ամերիկյան ձևով

Գեղեցկություն ամերիկյան ձևով (անգլ.՝ American Beauty), դրամա ժանրի 1999 թ. ամերիկյան ֆիլմ, որի ռեժիսորը Սեմ Մենդեսն է։ Ֆիլմն ամերիկյան միջին խավի մարդկանց մասին է, դեպքերը ծավալվում են միջին տարիքի տղամարդու, շրջապատի ու ընտանիքի շուրջ։ Առաջադրվել է 8 Օսկարի և շահել է հինգը, արժանացել է 3 Ոսկե գլոբուսի։ Ընդհանուր առմամբ ֆիլմը շահել է 86 մրցանակ։
Սեռականության, գործածվող լեզվի, բռնության ու թմրադեղերի բովանդակության համար գնահատվել է R (restricted)՝ սահմանափակված անչափահասների համար։


== Ծանոթագրություններ ==
Սան Ջեննարո Վեզուվիանո

Սան Ջեննարո Վեզուվիանո (իտալերեն՝ San Gennaro Vesuviano), քաղաք Իտալիայում՝ Կամպանիա մարզի Նեապոլի գավառում։ Սահմանակից է Նոլա, Օտտավիանո, Պալմա Կամպանիա, Սան Ջուզեպե Վեզուվիանո համայնքներին։
Բնակչության թվաքանակը 2014 թվականի տվյալներով եղել է 11.740: Բնակչության խտությունը կազմում է 1683 մարդ/կմ²։ Համայնքն զբաղեցնում է 6,97 կմ² տարածք։ Փոստային ինդեքս՝ 80040, հեռախոսային կոդ՝ 081։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Նվարդի ալբոմից

«Նվարդի ալբոմից», Հովհաննես Թումանյանի բանաստեղծություններից` գրված 1917 թվականին։


== Պատմություն ==
Հովհաննես Թումանյանն այս բանաստեղծությունը գրել է 1917 թվականի հոկտեմբերի 27-ին։
Նվարդի ալբոմը և դրա մեջ գտնվող ինքնագիրը պահվում է Թումանյանի ընտանեկան արխիվում, վերնագրված`«Իմ Արուսյակին», հետևյալ ծանոթագրությամբ. «Ու աղջիկներիցս ամեն մեկը մի աստղ ընտրեց կամ համաստեղություն. Նվարդն էլ ընտրեց Վեներան, Լուսաստղը, Արուսյակը»։ Նաև նույն տեղում պահվում է Թումանյանի դուստր Աշխենի արտագրած մեկ օրինակ։
Բանաստեղծությունն առաջին անգամ տպագրվել է 1921 թվականին «Գեղարվեստ» ամսագրի № 7-ում «Նվարդի ալբոմից» վերնագրով (էջ 66), այնուհետև` Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 189)։
Հովհաննես Թումանյանի երկերի լիակատար ժողովածուի 1-ին հատորում արտատպվել է «Գեղարվեստ» ամսագրից։


== Ծանոթագրություններ ==
Նիժնեսիրովատսկի գյուղական խորհուրդ (Սումսկի շրջան)

Նիժնեսիրովատսկի գյուղական խորհուրդ  (ուկրաիներեն՝ Нижньосироватська сільська рада), Ուկրաինայի Սումիի մարզի Սումսկի շրջանում։
2001 թվականի տվյալներով Նիժնեսիրովատսկի գյուղական խորհրդում բնակվում էր 3717 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Տիխանովկա (գյուղ, Մոնաստիրշչինսկի շրջան)

Տիխանովկա (ռուս.՝ Тихановка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերժակի

Դերժակի (ուկրաիներեն՝ Держаки), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Դերժակի գյուղում բնակվում էր 106 մարդ։ Բնակավայրը զբաղեցնում է 0,041 կմ² տարածք։ Բնակչության խտությունը կազմում էր 2585,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6339) Գիլբերտի

(6339) Գիլբերտի (անգլ.՝ Giliberti), աստերոիդ աստերոիդների հիմնական գոտում։ Հայտնաբերվել է 1993 թվականի սեպտեմբերի 20-ին Վինչենցո Կազուլիի կողմից Կոլևերդեյում։
Միջին հեռավորությունը Արեգակից կազմում է 2,373531 ա. մ., առավելագույնը մոտենում է 1,8754 ա. մ. հեռավորության վրա և հեռանում 2,8716 ա. մ.։ Արեգակի շուրջ մեկ ամբողջական պտույտ է կատարում 1335,64 երկրային օրվա ընթացքում, իր ուղեծրով շարժվելով միջինում 0,269533 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6339) Գիլբերտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4022) Նոննա

(4022) Նոննա (անգլ.՝ Nonna), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 8-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,357691 ա. մ., առավելագույնը մոտենում է 2,0555 ա. մ. հեռավորության վրա և հեռանում 2,6599 ա. մ.։ Արեգակի շուրջ մեկ ամբողջական պտույտ է կատարում 1322,3 երկրային օրվա ընթացքում, իր ուղեծրով շարժվելով միջինում 0,272254 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4022) Նոննա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժասինտու (Մինաս Ժերայս)

Ժասինտու (պորտ.՝ Jacinto), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 12 026 մարդ՝ 2006 թվականի տվյալներով։ Գրավում է 1 390,518 կմ2 տարածք։ Բնակչության խտությունը կազմում է՝ 8,6 մարդ/կմ2։


== Պատմություն ==
Քաղաքը հիմնադրվել է 1943 թվականի դեկտեմբերի 31-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 32.466.193,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.693,40 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,632 (տվյալները ՄԱԿ-ի զարգացման ծրագրի)։